**A Magyarországi Baptista Egyház Gyermekmissziója pályázatot hirdet**a MBE-hoz tartozó gyülekezetek és missziókerületek gyermekmissziós projektjeinek támogatására

**A pályázat célja:** A Magyarországi Baptista Egyházhoz tartozó gyülekezetek és missziókerületek 2023. évi gyermekmissziós projektjeinek pénzügyi támogatása.

A MBE törekvése, hogy elsősorban olyan

1) evangélizációs célú,

2) kapcsolatteremtő és kapcsolatépítő

kezdeményezések, törekvések, programok, ill. eszközbeszerzések költségeihez nyújtson pénzügyi támogatást, amelyek hozzásegítik a helyi gyülekezeteket új kapcsolatok kialakításához a környezetükben gyermekekkel és azok családjaival, melyek által hirdethetik számukra az evangéliumot.

A MBE bátorít és támogatni kíván (a korlátozott lehetőségek függvényében) minden olyan missziós ötletet és kezdeményezést, ami a helyi gyülekezetet közelebb viszi a gyermekekhez, vagy amelyek következtében a gyermekek vágynak a helyi gyülekezet közösségébe.

A gyülekezetek gyermekeinek missziós célú táborozása és a helyi gyülekezetek gyermekei irányába végzett missziós munka is fontos és hangsúlyos, ezért a MBE továbbra is örömmel támogatja azokat.

**A pályázat benyújtási határideje:** 2023. június 18.

**A pályázat benyújtásának módja:** Írásban a gyemissz@baptist.hu email címre a benyújtási határidő lejárta előtt.

**A pályázat kötelező tartalmi elemei:**

1. A kitöltött és elektronikusan beküldött PÁLYÁZATI ADATLAP 2023 és Nyilatkozat

2. Amennyiben a támogatásra pályázó missziós projekt napközis vagy ottalvós tábor, akkor a tábori program terve, témavázlata.

**A pályázó missziós projektek és/vagy eszközbeszerzések megvalósulási ideje: 2023. november 30-ig.**

**A pályázati keret korlátozott, és meglehetősen szűkös, ezért a támogatási igények NEM tekinthetőek automatikusnak sem pozitív elbírálás, sem a támogatási összeg tekintetében.**

**Az elnyert támogatás kifizetése:**

A pályázat utófinanszírozású:

1. A pályázónak meg kell előlegeznie a költségeket.
2. A megvalósult missziós projekt lezárulta után 1 hónapon belül, de legkésőbb 2023. december 15-ig a pályázó a megvalósult missziós projektről beszámolót ír és megküldi azt a gyemissz@baptist.hu email címre.
3. A missziós projekt során felmerülő költségek utólagosan kerülnek kifizetésre
4. a pályázó gyülekezet vagy missziókerület nevére, címére és adószámára kiállított számla alapján

(melyek hiteles másolatát szükséges megküldeni

1) **emailben** a gyemissz@baptist.hu

2) **levélben** az **MBE**

**GYEMISSZ Pályázati elszámolás - 2023**

Budapest 1068

Benczúr u. 31.

címre legkésőbb 2023.december 15-ig) az elnyert támogatási összeg mértékéig.

**A pályázatok értékelési szempontjai:**

* a meghirdetett pályázati céloknak való megfelelés,
* a missziós projekt (missziós alkalmak, napok, sorozatok, ill. táborok) résztvevőinek tervezett létszámától,
* a missziós projekt időtartamától (egy napos/több napos) és gyakoriságától (heti/havi/évente 1x),
* a tervezett tábor jellegétől (ottalvós/napközis),
* egyéb helyi/missziókerületi adottságoktól, a rendelkezésre álló keretösszegtől, stb.

Több gyülekezet összefogását kérjük jelezni az adott esetben egymástól függetlenül beadott pályázatok esetén is. A pályázati kiírásnak nem megfelelő, hiányosan, vagy a határidő letelte után benyújtott pályázatok nem kerülnek elbírálásra. A nem megvalósult missziós projektekre odaítélt támogatások más projektekre nem használhatóak fel, azok nem vonhatóak össze.